Diari Oficial de la Generalitat Valenciana


Sumari del DOGV 9736, del 30-11-2023 (2023/12268)

DECRET 206/2023, de 28 de novembre, del Consell pel qual s'incrementa l'import màxim que ha de finançar les ajudes convocades mitjançant el Decret 82/2023, de 2 de juny, del Consell, d'aprovació de les bases reguladores per a la concessió directa de subvencions públiques destinades a la realització d'accions formatives amb compromisos de contractació dirigides a persones desocupades del programa «Formació a mesura de les empreses», i convocatòria a càrrec de l'exercici pressupostari 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12647


Data del document
:   28-11-2023

Organisme emissor
:   Conselleria d'Educació, Universitats i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Educació, Universitats i Ocupació
    * creació d'ocupació
    * lluita contra l'atur

DECRET 206/2023, de 28 de novembre, del Consell pel qual s'incrementa l'import màxim que ha de finançar les ajudes convocades mitjançant el Decret 82/2023, de 2 de juny, del Consell, d'aprovació de les bases reguladores per a la concessió directa de subvencions públiques destinades a la realització d'accions formatives amb compromisos de contractació dirigides a persones desocupades del programa «Formació a mesura de les empreses», i convocatòria a càrrec de l'exercici pressupostari 2023. [2023/12940]  
Mitjançant Decret 82/2023, de 2 de juny, del Consell, publicat en el DOGV núm. 9611, de 6 de juny de 2023, es van aprovar les bases reguladores per a la concessió directa de subvencions públiques destinades a la realització d'accions formatives amb compromisos de contractació dirigides a persones desocupades del programa «Formació a mesura de les empreses» i convocatòria a càrrec de l'exercici pressupostari 2023.  
  
L'esmentat decret estableix la concessió directa de subvencions en virtut de l'article 168.1.c) de la Llei 1/2015, de 6 de febrer, d'hisenda pública, del sector públic instrumental i de subvencions, i no hi és aplicable el que es disposa en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat per a incrementar la dotació de l'esmentada convocatòria, atés que és aplicable i està previst per a les convocatòries en règim de concurrència competitiva. Per tant, l'instrument jurídic per a incrementar la dotació de la convocatòria que va ser aprovada mitjançant decret del Consell per tractar-se d'un procediment de concessió directa es realitzarà mitjançant decret del Consell.  
En l'article quatre del Decret 82/2023, s'estableix que es destinarà per a atendre les subvencions un import global màxim estimat d'1.000.000,00 € a càrrec de la línia de subvenció S9041000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2023.  
Per Resolució de 14 d'octubre de 2023, del conseller d'Educació, Universitats i Ocupació, s'autoritza una generació de crèdit per majors ingressos del Ministeri de Treball i Economia Social, incrementant la citada línia en 1.500.000,00 €.  
En atenció a l'elevat nombre de sol·licituds presentades, cal incrementar el crèdit assignat en l'article quatre del Decret 82/2023.  
  
En conseqüència, d'acord amb el que es disposa en l'article 160.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el que es disposa en l'article 28.c de la Llei 5/1983, de 30 de desembre, del Consell, a proposta del conseller d'Educació, Universitats i Ocupació, en la reunió de 28 de novembre de 2023,  
  
  
DECRETE  
  
Article 1. Increment  
Incrementar la dotació pressupostària assignada en l'article quatre del Decret 82/2023, de 2 de juny, del Consell, d'aprovació de les bases reguladores per a la concessió directa de subvencions públiques destinades a la realització d'accions formatives amb compromisos de contractació dirigides a persones desocupades del programa «Formació a mesura de les empreses» i convocatòria a càrrec de l'exercici pressupostari 2023, a càrrec de la línia genèrica de subvenció S9041000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2023, fins a un import global màxim de 2.500.000,00 € el que suposa un increment d'1.500.000,00 € que s'afig a la dotació inicial estimada que ascendia a 1.000.000,00 €.  
  
  
Article 2. Efectes  
El present decret produirà efectes l'endemà de la publicació en el Diari Oficial de la Generalitat Valenciana.  
Contra aquest decret, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la publicació, davant la sala contenciosa administrativa del Tribunal Superior de Justícia, d'acord amb el que s'estableix en l'article 10 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 28 de novembre de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER